Diari Oficial de la Generalitat Valenciana


Sumari del DOGV 6973, del 26-02-2013 (2013/1960)

ORDE 2/2013, de 20 de febrer, de la Conselleria d'Infraestructures, Territori i Medi Ambient, per la qual s'actualitzen les tarifes dels servicis interurbans de transport públic discrecional de viatgers amb automòbils de turisme a la Comunitat Valenciana i s'establixen les tarifes per als municipis de menys de 20.000 habitants no inclosos en àrees de prestació conjunta
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2013/02/20/2/dof/vci/html**

### Dades del document

Número de DOGV
:   6973

Data del DOGV
:   26-02-2013

Secció del DOGV
:   I. DISPOSICIONS GENERALS

Número del document
:   2013/1960


Data del document
:   20-02-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Anàlisi jurídica

 Descriptors 

:   * transport de viatgers
    * legislació
    * tarifa de transport
    * tarifa de viatgers
    * taxi

ORDE 2/2013, de 20 de febrer, de la Conselleria d'Infraestructures, Territori i Medi Ambient, per la qual s'actualitzen les tarifes dels servicis interurbans de transport públic discrecional de viatgers amb automòbils de turisme a la Comunitat Valenciana i s'establixen les tarifes per als municipis de menys de 20.000 habitants no inclosos en àrees de prestació conjunta [2013/1960]  
L'Orde 29/2010, de 21 de desembre, de la Conselleria d'Infraestructures i Transport, regula el règim tarifari dels servicis interurbans de transport públic discrecional de viatgers amb automòbils de turisme a la Comunitat Valenciana.  
La pujada de l'impost sobre el valor afegit i l'increment dels costos d'explotació experimentats en l'últim any aconsellen l'actualització i la consegüent revisió de les tarifes d'aplicació en l'actualitat, i es manté el seu caràcter de tarifes màximes. En la tramitació d'esta orde, s'ha donat audiència a les associacions representatives del sector del taxi, així com a les de consumidors i usuaris.  
  
Per tant, en aplicació del que disposa l'article 55 de la Llei 6/2011, d'1 d'abril, de la Generalitat, de Mobilitat de la Comunitat Valenciana, a la vista del que preveu l'annex 2 del Reial Decret Llei 7/1996, de 7 de juny, sobre mesures urgents de caràcter fiscal i de foment i liberalització de l'activitat econòmica, i de conformitat amb l'article 28.e de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 5 del Decret 192/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient,   
  
  
ORDENE  
  
Article 1. Tarifes màximes  
1. Els servicis interurbans de transport públic discrecional de viatgers per carretera duts a terme per vehicles proveïts d'autorització documentada en targeta de la classe VT es realitzaran amb subjecció a les tarifes màximes següents (impostos inclosos). Estes tarifes seran també d'aplicació a aquelles àrees funcionals amb una població igual o inferior a 20.000 habitants llevat que s'haja disposat en estes un règim tarifari específic.  
A) Tarifa ordinària  
Preu per quilòmetre recorregut o fracció: 0,56 euros.  
Mínim de percepció: 3,12 euros.  
Preu per hora d'espera: 14,12 euros.  
Es computarà per fraccions de 15 minuts, a raó de 3,53 euros cada fracció.  
B) Tarifa especial per a servicis nocturns i diumenges i festius d'àmbit nacional, autonòmic i local  
Preu per quilòmetre recorregut o fracció: 0,67 euros.  
Mínim de percepció: 3,68 euros.  
Preu per hora d'espera: 16,90 euros.  
Es computarà per fraccions de 15 minuts, a raó de 4,22 euros cada fracció.  
2. La tarifa especial s'aplicarà als servicis que es presten entre les 23.00 hores i les 06.00 hores en dies laborables incloent-hi els dissabtes, i els servicis que es presten des de les 00.00 hores fins a les 24.00 hores, en diumenges i festius d'àmbit nacional, autonòmic i local.  
3. Els mínims de percepció no seran acumulables a recorreguts als quals s'haja aplicat la tarifa ordinària o especial per quilòmetre recorregut.  
  
Article 2. Règim de contractació  
Els servicis es contractaran en règim de cotxe complet i els recorreguts s'entendran en circuit tancat fins al punt de partida per l'itinerari més curt, si no es convé expressament el contrari. Quan es contracte el servici es fixaran els recorreguts, les places i el pes de l'equipatge.  
  
  
Article 3. Model oficial  
Els vehicles als quals afecta esta orde han d'anar proveïts d'un imprés en què figuren les tarifes aplicables, en model oficial, el format i les condicions del qual s'especifiquen en l'annex a esta orde, i s'ha de col·locar en un lloc visible de l'interior del vehicle.  
  
Article 4. Equipatges  
En tot cas, l'usuari tindrà dret al transport gratuït de l'equipatge, el qual, una vegada utilitzat el nombre total de places, no podrà excedir els 50 quilograms per als vehicles de fins a quatre places, i de 60 quilograms per als de superior capacitat, sempre que el volum dels equipatges permeta introduir-los en el portamaletes o situar-los en la baca del vehicle, sense contravindre les normes i els reglaments de trànsit i circulació.  
Quan no s'utilitze el nombre total de places, estes xifres podran augmentar-se a raó de 30 quilograms per cada seient buit, sempre que la forma, les dimensions i la naturalesa de l'equipatge en possibiliten el transport en l'interior del vehicle.  
Els excessos d'equipatge sobre les xifres anteriors es pagaran a raó de 0,05 euros per cada 10 quilograms o fracció i quilòmetre recorregut, i queda el transportista en llibertat d'admetre'ls quan l'excés siga superior al 50 per cent d'estes xifres.  
  
  
DISPOSICIÓ ADDICIONAL  
  
Única. Habilitació per a l'aplicació i interpretació  
Es faculta el director general de Transports i Logística per a dictar totes les instruccions i resolucions que resulten oportunes per a l'aplicació i interpretació d'esta orde.  
  
  
DISPOSICIÓ DEROGATÒRIA  
  
Única. Clàusula general de salvaguarda  
Queden derogades totes les disposicions del mateix rang o d'un rang inferior que s'oposen al que disposa esta orde.  
  
  
DISPOSICIÓ FINAL  
  
Única. Entrada en vigor  
Esta orde produirà efectes des de l'endemà de ser publicada en el Diari Oficial de la Comunitat Valenciana.  
  
València, 20 de febrer de 2013  
  
La consellera d'Infraestructures, Territori i Medi Ambient,  
ISABEL BONIG TRIGUEROS  
  
  
ANNEX  
Model oficial de taula de tarifes  
  
Tarifes màximes oficials per als servicis interurbans de transport públic de viatgers amb vehicles de turisme (targeta de classe VT), impostos inclosos:  
  
A) Tarifa ordinària  
Preu per quilòmetre recorregut o fracció: 0,56 euros.  
Mínim de percepció: 3,12 euros.  
Preu per hora d'espera: 14,12 euros.  
Es computarà per fraccions de 15 minuts, a raó de 3,53 euros cada fracció.  
  
B) Tarifa especial per a servicis nocturns i diumenges i festius d'àmbit nacional, autonòmic i local  
Preu per quilòmetre recorregut o fracció: 0,67 euros.  
Mínim de percepció: 3,68 euros.  
Preu per hora d'espera: 16,90 euros.  
Es computarà per fraccions de 15 minuts, a raó de 4,22 euros cada fracció.  
  
Resum de les condicions d'aplicació:  
a) Els servicis es contractaran en règim de cotxe complet i els recorreguts s'entendran en circuit tancat fins al punt de partida per l'itinerari més curt, si no es convé expressament el contrari.  
b) En qualsevol cas, l'usuari tindrà dret al transport gratuït de l'equipatge en les condicions establides en l'Orde ... de la Conselleria d'Infraestructures, Territori i Medi Ambient.  
c) Les percepcions expressades tenen caràcter de màxim i podran ser disminuïdes de mutu acord, excepte la corresponent als mínims de percepció, la quantia de la qual tindrà el caràcter d'obligatòria.  
d) Les irregularitats o les infraccions observades pels usuaris podran ser posades en coneixement de la Direcció General de Transports i Logística (av. de Blasco Ibáñez, 50-5a de València) i els Servicis d'Inspecció del Transport Terrestre de la Conselleria d'Infraestructures Territori i Medi Ambient; en el Servici Territorial de Transports d'Alacant (av. Aguilera, 1, 6a d'Alacant); en el Servici Territorial de Transports de Castelló (av. del Mar, 16, de Castelló de la Plana), i en el Servici Territorial de Transports de València (edifici Prop, carrer de Gregori Gea, 27, de València).  
  
Vehicle matrícula: ...


Còpia Permalink ELI